ลองของ
องค์กรเล็กๆ อย่างธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์)
21 มี.ค. 2558

โดย...สปาย008
องค์กรเล็กๆ อย่างธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) เปรียบเสมือนเรือลำเล็กที่ออกจากฝั่งไปแล้วเจอมรสุมซัดจนต้องเปลี่ยนตัวไต้ก๋งเรือกันจ้าละหวั่น
ไต้ก๋งเรือคนล่าสุด สุพจน์ อาวาส กรรมการผู้จัดการ เอสเอ็มอีแบงก์ พาเรือออกสู้มรสุมแบบถึงลูกถึงคนมาเช้ากลับดึก ทุกเช้าจะต้องส่งเสียงตามสายชี้แจงข่าวลือหรือเรื่องราวร้องเรียนที่เพื่อนพนักงานพากันร้องเรียนตรงมาในโปรแกรมแชตสุดฮิตไลน์ ทำเอาพนักงานหลายคนสะอึก
ที่อะเมซิ่งสุดๆ คือ มีพนักงานปลอมลายเซ็นรองเอ็มดี ทำหนังสือร้องเรียนไปที่กระทรวงการคลังและทำเนียบรัฐบาล ทางสุพจน์ก็รู้ว่าใครเป็นคนทำ จะลองของเอ็มดีคนนี้จะไหวเรอะ